|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to** **the Top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 9.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **My room** | | | |
| Tip časa: | obrada | | | |
| Cilj časa: | Usvajanje reči i izraza vezanih za opis sobe, nameštaj u njoj i uobičajene aktivnosti. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - koriste reči i izraze vezane za kuću i nameštaj  - postavljaju pitanja i utvrđuju lokacije predmeta  - prepoznaju i imenuju pojmove koji se odnose na temu. | | | |
| Međupredmetnekompetencije: | Saradnja, komunikacija, kompetencija za učenje, odgovoran odnos prema okolini | | | |
| Oblik rada: | Frontalni, individualni, rad u paru | | | |
| Nastavne metode: | Metoda pisanja, rad na tekstu, dijaloška, demonstrativna, audio-lingvalna | | | |
| Nastavna sredstva: | Udžbenik, CD | | | |
| Korelacija sa drugim predmetima: | Srpski jezik i književnost, tehničko obrazovanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 14. strana, 1 Vocabulary**  Nastavnik ističe naslov lekcije i podstiče učenike da na osnovu naslova pogode o čemu će danas učiti. Učenici na osnovu slika usvajaju značenje reči, a nastavnik objašnjava nepoznate reči. Nastavnik pušta CD 1 (audio-zapis 12), učenici ponavljaju vežbajući izgovor, a zatim zapisuju reči u svojim sveskama. Nastavnik podstiče diskusiju pitanjem *Which of these things have you got in your bedroom?* | | | |
| **Glavni deo:**  (25 minuta) | **2 Read**  **A)** Nastavnik pantomimom objašnjava učenicima značenje glagola *keep out*, a ukoliko učenici ne pogode, crta znak na tabli. Učenici na osnovu naslova i fotografije koja prati tekst pokušavaju da pogode sadržaj teksta. Nastavnik postavlja pitanje *Why do you think these teenagers may not want other people in their bedrooms?* Nastavnik podstiče učenike da podele svoja iskustva na ovu temu.  Nastavnik pušta CD 1 (audio-zapis 13). Učenici prate tekst i podvlače nepoznate reči koje nastavnik kasnije objašnjava. Nastavnik postavlja dodatna pitanja vezana za tekst:  *What has Kenny got in his room?*  *Where has he got all his books?*  *What does he do with his friends?*  *Do friends visit Chloe?*  *What has she got on the walls of her room?*  *What kind of music does she love?*  *Has she got a telephone in her room?*  I kroz odgovore na pitanja nastavnik proverava koliko su učenici razumeli tekst.  Nastavnik ističe značenja prideva *tidy* i *messy.* Nekoliko učenika čita delove teksta.  **Udžbenik 15. Strana**  **B)** Učenici u paru čitaju rečenice i dopunjuju ih odgovarajućim imenom na osnovu teksta. Sledi usmena provera odgovora.  **3 Grammar**  Nastavnik ističe tabelu u sklopu vežbanja i skreće učenicima pažnju na upotrebu *some / any / no / every.* Nastavnik najpre podstiče učenike da na osnovu rečenica ispod tabele sami zaključe kada se koriste navedeni oblici, a zatim daje dodatna objašnjenja. Učenici u paru rade rečenice zaokružujući tačan odgovor, a zatim usmeno izveštavaju.  **4 Pronunciation**  Učenici imaju zadatak da slušanjem označe tačno mesto reči u tabeli, na osnovu izgovora. Nastavnik pušta CD 1 (audio-zapis 14), pauzirajući zapis nakon svake reči kako bi učenici imali dovoljno vremena. Sledi usmena provera odgovora. | | | |
| **Završni deo:**  (15 minuta) | **5 Write**  Nastavnik zapisuje na tabli pitanja:  *What is your bedroom like?*  *Is it big/small?*  *Do you share your bedroom with your brother/sister?*  *What furniture is there in your bedroom?*  *What do you usually do in your bedroom?*  A zatim proziva jednog učenika i postavlja mu ova pitanja koja učenicima treba da pomognu u pisanju sastava. Nastavnik objašnjava učenicima da sastav treba da počnu sa *My bedroom is...*  Nastavnik prati tok aktivnosti i pomaže gde je potrebno.  **Domaćí zadatak:** Radna sveska 10. i 11. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |