|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK**: Get to** **the Top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 12.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **Meet my friend** | | | |
| Tip časa: | utvrđivanje | | | |
| Cilj časa: | Osposobljavanje učenika da opišu fizički izgled najboljeg druga ili drugarice, kao i njegove / njene karakterne osobine. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - opišu svog najboljeg prijatelja i njegove/njene karakterne osobine  - u nekoliko vezanih iskaza saopšte informacije o drugima. | | | |
| Međupredmetnekompetencije: | Odgovorno učešće u demokratskom društvu, kompetencija za učenje | | | |
| Oblik rada: | Frontalni, individualni, rad u paru | | | |
| Nastavne metode: | Demonstrativna, rad na tekstu, audio-lingvalna, metoda pisanja, dijaloška | | | |
| Nastavna sredstva: | CD, udžbenik | | | |
| Korelacija sa drugim predmetima: | Srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 18. strana, 1 Vocabulary**  Učenici čitaju istaknute prideve, a zatim posmatraju slike u vežbanju i dopunjuju ih ponuđenim rečima. Sledi usmena provera odgovora. Nastavnik pušta CD 1 (audio-zapis 17), učenici ponavljaju reči vežbajući izgovor. | | | |
| **Glavni deo:**  (30 minuta) | **Udžbenik 18. strana, 2 Listen**  Nastavnik upućuje učenike da će čuti dijalog između devojčice Marije i njenog prijatelja Simona. Učenici treba pažljivo da osmotre likove na fotografijama, kako bi kasnije dopisali njihova imena na osnovu slušanja. Nastavnik pušta CD 1 (audio-zapis 18), učenici slušaju i dopisuju odgovore. Nastavnik dva puta pušta CD. A zatim sledi usmena provera odgovora.  **Udžbenik 19. strana, 3 Read**  **A)** Nastavnik pokreće diskusiju pitajući učenike da li surfuju internetom i da li pišu i-mejlove. Ukoliko ne koriste i-mejl, nastavnik dopušta učenicima da opišu druga sredstva elektronske komunikacije koje koriste i navedu razloge za njihovo korišćenje. Nastavnik govori učenicima da će čuti i pročitati imejl koji devojčica piše svom prijatelju, a da će nakon toga zaokružiti tačnu izjavu od četiri ponuđene a-d. Učenici najpre čitaju ponuđene rečenice, a zatim slušaju CD 1 (audio-zapis 19) i podvlače eventualne nepoznate reči, koje nastavnik kasnije objašnjava. Sledi usmena provera odgovora, a nastavnik zatim postavlja dodatna pitanja kojima proverava razumevanje pročitanog teksta:  *Why is Joanne writing to Donald?*  *Are Joanne and Nicki classmates?*  *What is Nicki’s surname?*  *What kind of clothes does Nicki wear?*  *What are Nicki’s friends like?*  *Does Nicki live near Joanne’s house?*  *Is Joanne good at rollerblading?*  **B)** Učenici u paru čitaju pitanja vezana za tekst i naizmenično odgovaraju na njih. Sledi usmeno izveštavanje.  **4 Speak**  Učenici imaju zadatak da u paru postavljaju pitanja i odgovaraju, opisujući svog najboljeg druga ili drugaricu, služeći se prikazanim pitanjima u oblačiću. Nastavnik prati tok aktivnosti i pomaže kada je neophodno. Nekoliko učenika izvodi dijalog pred razredom i nastavnik ih pohvaljuje.  **5 Write**  **A)** Nastavnik upućuje učenika na tabelu u vežbanju i ističe redosled prideva u rečenici u zavisnosti od vrste prideva, a učenici zatim zapisuju rečenice sa pravilno poređanim pridevima. Sledi usmena provera odgovora. | | | |
| **Završni deo:**  (10 minuta) | **5 Write**  **B)** Učenici imaju zadatak da ukratko pismeno opišu svog najboljeg druga ili drugaricu, poštujući početak svakog pasusa kako je prikazano u primerima u vežbanju: fizički opis, karakterne osobine, zajedničke aktivnosti. Nastavnik prati tok aktivnosti i pomaže učenicima kada je neophodno. Učenici na kraju časa čitaju svoje sastave. Nastavnik pohvaljuje i daje konstruktivne predloge za ispravke, kada je neophodno.  **Domaćí zadatak:** Radna sveska 13. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |