|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to the top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 44.** | | ODELJENJE**:** | | DATUM**:** |
| Nastavna tema: | **Believe it or not** | | | |
| Nastavna jedinica: | **Amazing people** | | | |
| Tip časa: | obrada | | | |
| Cilj časa: | Osposobljavanje učenika da govore i pišu o poznatim ličnostima služeći se konstrukcijom *used to*. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  -prepoznaju i imenuju pojmove koji se odnose na temu  -razumeju tekstove u kojima se opisuju poznate ličnosti i događaji koji su ih proslavili  -razumeju i upotrebljavaju *used to* | | | |
| Međupredmetnekompetencije: | Kompetencija za učenje, odgovorno učešće u demokratskom društvu, komunikacija, saradnja | | | |
| Oblik rada: | Frontalni, individualni, rad u paru | | | |
| Nastavne metode: | Demonstrativna, dijaloška, audio-lingvalna, rad na tekstu, metoda pisanja | | | |
| Nastavna sredstva: | CD, udžbenik | | | |
| Korelacija sa drugim predmetima: | Srpski jezik i književnost, fizička kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 54. strana, 1 Read**  Nastavnik pita učenike prepoznaju li osobu sa slike i da li na osnovu fotografije u pozadini mogu da pogode koje je njegovo zanimanje. | | | |
| **Glavni deo:**  (30 minuta) | **A)** Nastavnik daje dodatna objašnjenja u vezi sa Greg LeMondom i posebno objašnjava značenje reči *comeback,* a zatim pušta CD 2 (audio-zapis 9). Učenici slušaju audio-zapis, čitaju tekst i podvlače nepoznate reči, koje nastavnik objašnjava. Zatim učenici odgovaraju na pitanje: *Why has the text got this title?*  Nastavnik postavlja dodatna pitanja proveravajući razumevanje pročitanog teksta:  *What did Greg LeMond do to clear his head when he was a teenager?*  *Which team did he join before he won the Tour de France in 1986?*  *When did he stop cycling?*  *Why did he stop?*  *Who did he go hunting with?*  *Who saved his life?*  *When did he decide to start cycling again?*  *Was it easy for him?*  *Which year did he win the Tour de France?*  **Udžbenik 55. strana**  **B)** Učenici u paru odgovaraju na pitanja od 1-6 vezana za tekst, a zatim usmeno izveštavaju.  **Udžbenik 54. strana, 2 Vocabulary**  Nastavnik kaže učenicima da pročitaju rečenice od 1-6 u vežbi i objašnjava ako ima nepoznatih reči. Rečenice treba da popune sa ponuđenim rečima. Učenici individualno rade vežbu, a zatim sledi usmena provera odgovora.  **3 Grammar**  Nastavnik zapisuje nekoliko rečenica o sebi na tabli, u kojima koristi *used to*:  *I used to go to the park every Sunday when I was 7 years old. I used to play the piano when I was young.*  Zatim postavlja učenicima slična pitanja i zapisuje njihove odgovore.  *Did you use to go to the park when you were 7 years old? Did you use to visit your friends on Sundays when you were younger?*  Nastavnik podstiče učenike da donesu zaključak u kojim situacijama koristimo *used to*, a zatim ih upućuje na tabelu u vežbanju, dajući dodatna objašnjenja i odgovarajući na eventualna pitanja učenika.  Učenici u paru rade rečenice 1-5. Sledi usmena provera odgovora.  **Udžbenik 55. strana, 4 Listen**  **A)** Nastavnik pita učenike prepoznaju li osobu sa fotografije (*J.K. Rowling*) i šta znaju o njoj. Nastavnik proverava imaju li učenici nejasnoća oko pojedinih reči i izraza u sklopu vežbanja i objašnjava ih, a zatim učenici rade individualno vežbanje tako što nakon slušanja CD 2 (audio-zapis 10) zaokružuju tačne odgovore.  **B)** Nastavnik objašnjava učenicima da će sada čuti deo radio emisije i da treba da označe date rečenice kao tačne ili netačne. Nastavnik pušta CD 2 (audio-zapis 11). Sledi usmena provera odgovora. | | | |
| **Završni deo:**  (10 minuta) | **5 Write**  Učenici imaju zadatak da koristeći odgovore iz prethodnog vežbanja napišu kratak sastav o J. K. Rowling. Nastavnik prati tok aktivnosti i pomaže kada je neophodno. Učenici zatim čitaju svoje sastave, a nakon toga ih razmenjuju sa parom iz klupe, kako bi međusobno ispravili greške. Nastavnik zapisuje najčešće greške na tabli i diskustuje sa učenicima o njima. Ukoliko nema dovoljno vremena, međusobna ispravka radova se može uraditi i kao domaći zadatak.  **Domaćí zadatak:** Radna sveska 48. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |