|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **Get to** **the top 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Utvrđivanje vokabulara vezanog za predstavljanje i utvrđivanje izraza korišćenih pri iskazivanju vremena. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i koriste iskaze koji se odnose na pozdravljanje, predstavljanje i traženje/davanje informacija lične prirode  - u nekoliko vezanih iskaza saopšte informacije o sebi i drugima (predstave sebe i druge)  - razumeju, traže i daju jednostavnija obaveštenja o hronološkom vremenu  - poštuju pravila učtive komunikacije. | | | |
| Međupredmetnekompetencije: | Odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | Frontalni, rad u paru, individualni | | | |
| Nastavne metode: | Dijaloška, demonstrativna, metoda praktičnih aktivnosti, audio-lingvalna | | | |
| Nastavna sredstva: | Udžbenik, CD, radna sveska | | | |
| Korelacija sa drugim predmetima: | Srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik pozdravlja učenike na početku časa i predstavlja se: *Hello! I’m...*  Zatim nastavnik postavlja pitanje učenicima da bi se podsetio njihovih imena *What’s your name?* Nastavnik ukratko upoznaje učenike sa udžbenikom, njegovim sadržajem i strukturom i odgovara na eventualna pitanja učenika. | | | |
| **Glavni deo:**  (30 minuta) | **Udžbenik 6. strana, Hello**  **1. What’s your name?**  Nastavnik na tabli zapisuje pitanja i moguće odgovore:  *Hello! What’s your name? Hi! I’m...*  *How old are you? I’m... years old.*  *What year are you in? I’m in year...*  Zatim nastavnik učenike deli u parove i svaki par ima zadatak da jedno drugom postave pitanja i odgovore na njih i to sve zapišu u svesku.  Nastavnik obilazi učenike i pomaže gde je potrebno. Nekoliko učenika u paru predstavlja dijalog pred razredom.  Može pomoći još jedna aktivnost, a to je da nastavnik prozove jednog učenika i kaže mu da se pretvara da mu je to prvi dan u školi i da ne pozna nikoga. Nastavnik ohrabruje učenika da priđe nekome u odeljenju i predstavi se, kao i da pita i odgovara na lična pitanja. Nastavnik pohvaljuje učenika i pomaže mu povremeno sugestijama za bolji izgovor i upotrebu naučenih konstrukcija. Vežba se može ponoviti sa više učenika.  **2. What’s the time?**  Nastavnik crta časovnik na tabli sa brojevima od 1 do 12. Zatim crta skazaljke tako da velika pokazuje broj 12, a mala broj 2. Nastavnik postavlja učenicima pitanje *What’s the time?* Učenici daju odgovore, a tačan se zapisuje na tabli. A zatim nastavnik menja skazaljke na satu i podstiče učenike da se podsete *half past…, a quarter to / past…, five / ten / twenty… to/past…*  Nastavnik podseća učenike da u engleskom jeziku minuti prethode satima.  Učenici zatim rade vežbanje u udžbeniku upisujući pored slika časovnika odgovarajuće slovo, tako da se iskazano vreme poklapa sa odgovarajućim časovnikom. Nastavnik pušta CD 1 (audio-zapis 2), a učenici proveravaju odgovore.  **Optional activity (draw two clocks)**  Nastavnik deli učenike u parove. Svaki učenik u svesci crta dva prazna časovnika, bez skazaljki. Jedan učenik kaže proizvoljno vreme, a drugi ima zadatak da to vreme prikaže docrtavanjem skazaljki na svom satu. Nakon dva iskazana vremena, učenici menjaju uloge. Nastavnik prati tok aktivnosti i pomaže gde je potrebno, a zatim nekoliko učenika usmeno izlaže koliko je sati na njihovim časovnicima. | | | |
| **Završni deo:**  (10 minuta) | **Radna sveska 4. strana**  Učenici rade B. zadatak u radnoj svesci na 4. strani. Nastavnik čita zadatak i objašnjava učenicima šta treba da urade u njemu, a zatim ga učenici samostalno rade. Sledi usmena provera odgovora.  **Domaćí zadatak:** Radna sveska 5. strana (F. zadatak).  Za sledeći čas učenici treba da ponesu fotografije članova svoje porodice i rođaka i da naprave i ponesu kartice sa poznatim ličnostima, njihovom fotografijom ili crtežom, imenom, godinama i naconalnošću. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |